Snake (βιντεοπαιχνίδι)

Το φιδάκι ή φίδι είναι παιχνίδι των κινητών τηλεφώνων της εταιρίας Nokia, γνωστό κατά την δεκαετία του 2000 που αρχικά συναντιόταν σε αίθουσες ψυχαγωγίας με ηλεκτρονικά και όχι μόνο παιχνίδια, κυρίως κατά την δεκαετία του 1970. Η Νokia το χρησιμοποίησε ως προ-φορτωμένο παιχνίδι σε κινητά τηλέφωνα όπως για παράδειγμα στο μοντέλο Nokia 3310. Πλέον το παιχνίδι αυτό μπορεί να παιχτεί και σε υπολογιστές.

Παιχνίδι

Ο παίχτης ελέγχει μια τελεία ή τετράγωνο σε ένα οριοθετημένο επίπεδο. Καθώς αυτό κινείται, αφήνει ένα ίχνος πίσω του που μοιάζει με κινούμενο φίδι. Μέσα στο οριοθετημένο επίπεδο εμφανίζονται αντικείμενα ή ζώα και στόχος του κινούμενου φιδιού είναι να τα φάει. Όσο περισσότερα αντικείμενα τρώει τόσο μακραίνει η ουρά του. Δεύτερος στόχος είναι να μην ακουμπήσει το τέλος της ουράς του με το κεφάλι του και να μην ακουμπήσει πουθενά πάνω στο οριοθετημένο επίπεδο κάνοντας ελιγμούς μέχρι να τερματίσει.

Ιστορία
Το σχέδιο του παιχνιδιού φίδι χρονολογείται από το ηλεκτρονικό παιχνίδι Blockade που αναπτύχθηκε και δημοσιεύτηκε από την Gremlin Industries το 1976.  

Η πρώτη γνωστή έκδοση για προσωπικό υπολογιστή (PC) όπου τιτλοφορείται ως Σκουλήκι-worm, ήταν προγραμματισμένη το 1978 από τον Peter Trefonas των Η.Π.Α σχετικά με το TRS-80 και δημοσιεύτηκε από το CLOAD περιοδικό τον ίδιο χρόνο.

Υπάρχουν επίσης διάφορες εκδόσεις του παιχνιδιού φίδι στο BBC Micro.

Το παιχνίδι αυτό στα κινητά Nokia ήταν ιδέα του προγραμματιστή Taneli Armanto της Nokia το 1997 και έκανε το ντεμπούτο του στη συσκευή κινητού τηλεφώνου Nokia 6110. Αυτή η εκδοχή του παιχνιδιού για μονόχρωμα κινητά τηλέφωνα είναι η πρωτότυπη. Τα γραφικά του αποτελούνταν από μαύρα τετράγωνα και είχε 4 κατευθύνσεις. Αργότερα εμφανίστηκαν και άλλες εκδοχές του παιχνιδιού τόσο σε μονόχρωμα κινητά τηλέφωνα όσο και σε έγχρωμα : 

 Το Φίδι 2 - Snake II - Συμπεριλαμβανόταν σε μονόχρωμα τηλέφωνα. Οι βελτιώσεις στο Φιδάκι περιελάμβαναν μια νέα φιγούρα φιδιού, καινούρια χαρακτήρες-ζιζάνια, κυκλικά επαναλαμβανόμενο τερέν και λαβύρινθους (τοίχοι-εμπόδια τοποθετημένοι στο χώρο του παιχνιδιού). Ένα παράδειγμα τηλεφωνικής συσκευής που είχε εγκατεστημένο το Φίδι 2-Snake II είναι το μοντέλο Nokia 3310 του 2000.

 Φίδι Xenzia - Συμπεριλαμβανόταν σε νεότερο μοντέλο μονόχρωμου κινητού τηλεφώνου (και σε κάποια φθηνότερα έγχρωμα τηλέφωνα όπως το Nokia 1600). Ένα παράδειγμα τηλεφώνου με αυτό το παιχνίδι εγκατεστημένο είναι το Nokia 1113 από το 2006.

 Φίδι EX - Συμπεριλαμβανόταν σε έγχρωμα τηλέφωνα. Για πρώτη φορά με το Nokia 9290 Communicator το 2002. Τα γραφικά βελτιώθηκαν σε ποιότητα SNES. Υποστηρίζει πολλαπλούς παίχτες μέσω Bluetooth και Υπερύθρων. Ένα παράδειγμα κινητού τηλεφώνου με το παιχνίδι αυτό εγκατεστημένο είναι το Nokia 6260 από το 2004. 

 Φίδι EX2 - Εμφανίστηκε στο κινητό τηλέφωνο Nokia 3100 το 2003. Αυτό περιλαμβάνεται στις Series 40 συσκευές από τη NΟΚΙΑ.

 Φίδια-Snakes - Μία 3D έκδοση. Αυτό το παιχνίδι έχει σχεδιαστεί για το N-Gage το 2005, αναπτύχθηκε από το IOMO (που δημοσιεύθηκε από τη NΟΚΙΑ). Χαρακτηρίζεται από πολλαπλούς παίχτες μέσω Bluetooth. Στα γραφικά βελτιωμένη σε βασική PlayStation ποιότητα. Εισαγωγή δεκαεξαδικού επιπέδου κλπ. Αργότερα η NΟΚΙΑ άρχισε να δίνει αυτό το παιχνίδι προ-εγκατεστημένο (χωρίς δυνατότητα πολλών παιχτών) σε ορισμένες Nseries smartphones όπως N70, N73, N80 κλπ. Το παιχνίδι Φίδια-Snakes μπορεί να κατέβει από τη σελίδα υποστήριξης της Nokia στην ενότητα με τα παιχνίδια και να παιχτεί σε οποιοδήποτε συσκευή S60. 

 Φίδι ΙΙΙ - Μία 3D έκδοση, διαφορετικό παιχνίδι από τα Φίδια. Το Φίδι III πλησιάζει περισσότερο σε μορφή από ζωντανό φίδι σε αντίθεση με την αφηρημένη αίσθηση της έκδοσης Φίδια-Snakes. Ένα παράδειγμα από ένα τηλέφωνο με εγκατεστημένο το αυτό το παιχνίδι είναι τα NΟΚΙΑ 3250 από το 2005. Είναι επίσης διαθέσιμη για το NΟΚΙΑ 5310, Nokia 5610, Nokia 2700 classic και το Nokia 2730 classic και το Nokia 6300 και υποστηρίζει λειτουργίες για πολλούς παίκτες μέσω Bluetooth.

 Φίδια-Snakes Subsonic - είναι η συνέχεια του παιχνιδιού Φίδια και κυκλοφόρησε στις 22 Μαΐου 2008 στη πλατφόρμα N-Gage.

Αναγνωρισιμότητα 

Στις 29 Νοεμβρίου 2012 το Μουσείο Μοντέρνας Τέχνης της Νέας Υόρκης ανακοίνωσε ότι το Φιδάκι της Nokia είναι ένα από τα 40 παιχνίδια που η διεύθυνση θα επιθυμούσε να προσθέσει στη μελλοντική συλλογή του μουσείου.

Παραπομπές

Βιντεοπαιχνίδια για κινητά
Βιντεοπαιχνίδια των Windows
Βιντεοπαιχνίδια του Linux
Απλά παιχνίδια